EUROOPAN KOMISSIO Bryssel 5.12.2022 COM(2022) 714 final 2022/0415(NLE) Ehdotus NEUVOSTON PÄÄTÖS energiayhteisön ministerineuvoston ja energiayhteisön pysyvän korkean tason ryhmän kokouksissa (Wien, Itävalta, 14.–15. joulukuuta 2022) Euroopan unionin puolesta esitettävästä kannasta



PERUSTELUT 1.Ehdotuksen kohde Tämä ehdotus koskee päätöstä, jolla vahvistetaan energiayhteisön ministerineuvoston, jäljempänä ’ministerineuvosto’, ja energiayhteisön pysyvän korkean tason ryhmän kokouksissa unionin puolesta otettava kanta säädöksiin, jotka nämä kaksi elintä aikovat hyväksyä 14. ja 15. joulukuuta 2022. 2.Ehdotuksen tausta 2.1.Energiayhteisön perustamissopimus Energiayhteisön perustamissopimuksen, jäljempänä ’energiayhteisösopimus’ tai ’sopimus’, tavoitteena on luoda vakaat sääntely- ja markkinapuitteet ja yhtenäinen sääntelyalue verkkoenergiakauppaa varten panemalla täytäntöön EU:n energialainsäädännön sovitut osat EU:n ulkopuolisissa sopimusvaltioissa. Sopimus tuli voimaan 1. heinäkuuta 2006. Euroopan unioni on energiayhteisösopimuksen osapuoli. Sopimuksessa yhdeksästä EU:n ulkopuolisesta sopimusvaltiosta käytetään ilmaisua ”sopimuspuolet”. 2.2.Energiayhteisön ministerineuvosto ja pysyvä korkean tason ryhmä Ministerineuvosto varmistaa energiayhteisösopimuksessa asetettujen tavoitteiden saavuttamisen. Se antaa yleiset poliittiset suuntaviivat, toteuttaa toimenpiteitä ja hyväksyy menettelyasiakirjoja. Kullakin osapuolella on yksi ääni, ja ministerineuvosto soveltaa erilaisia äänestyssääntöjä eri tilanteissa. EU on yksi sopimuksen kymmenestä osapuolesta, ja sillä on yksi ääni, samoin aihealueesta riippuen. Yksimielistä äänestystä sovelletaan suunniteltuihin säädöksiin, jotka luetellaan jäljempänä 2.3 kohdan 9 alakohdassa (energiayhteisösopimuksen 92 artiklan 1 kohdan a alakohta). Yksinkertaista ääntenenemmistöä sovelletaan suunniteltuihin säädöksiin, jotka luetellaan jäljempänä 2.3 kohdan 2, 3 ja 4 alakohdassa (energiayhteisösopimuksen 79 ja 81 artikla) ja 8 alakohdassa (energiayhteisösopimuksen 91 artiklan 1 kohdan a alakohta). Kahden kolmasosan enemmistöä annetuista äänistä, mukaan lukien Euroopan unionin puoltava ääni, sovelletaan suunniteltuihin säädöksiin, jotka luetellaan jäljempänä 2.3 kohdan 1, 5, 6 ja 7 alakohdassa (energiayhteisösopimuksen 83, 86 ja 87 artikla). Pysyvä korkean tason ryhmä on tärkeä ministerineuvostoa avustava elin. Se voi muun muassa toteuttaa toimenpiteitä, jos ministerineuvosto on antanut siihen valtuudet. EU on edustettuna pysyvässä korkean tason ryhmässä, ja sillä on yksi ääni. Energiayhteisösopimuksen 47 artiklassa määrätään seuraavaa: ”Ministerineuvosto varmistaa tässä sopimuksessa asetettujen tavoitteiden saavuttamisen. Se: […] b) toteuttaa toimenpiteitä [...]”. Suunniteltuun säädökseen, josta on tarkoitus äänestää pysyvässä korkean tason ryhmässä, sovelletaan yksinkertaista ääntenenemmistöä. 2.3.Ministerineuvoston ja pysyvän korkean tason ryhmän suunnitellut säädökset Tämä ehdotus SEUT-sopimuksen 218 artiklan 9 kohdan nojalla hyväksyttäväksi päätökseksi koskee unionin puolesta esitettävää kantaa seuraaviin ministerineuvoston suunniteltuihin säädöksiin: (1)päätös 2022/.../MC-EnC asetuksen (EU) 2019/942, asetuksen (EU) 2019/943, asetuksen (EU) 2015/1222, asetuksen (EU) 2016/1719, asetuksen (EU) 2017/2195, asetuksen (EU) 2017/2196 ja asetuksen (EU) 2017/1485 sisällyttämisestä energiayhteisön säännöstöön, energiayhteisön perustamissopimuksen liitteen I muuttamisesta ja ministerineuvoston päätösten N:o 2021/13/MC-EnC ja N:o 2011/02/MC-EnC muuttamisesta sekä alueellisten energiamarkkinoiden yhdentymistä koskevan menettelyasiakirjan hyväksymisestä ministerineuvostossa; (2)päätös 2022/.../MC-EnC energiayhteisön perustamissopimuksen liitteen I muuttamisesta ja direktiivin (EU) 2018/2001, direktiivin (EU) 2018/2002, asetuksen (EU) 2018/1999, delegoidun asetuksen (EU) 2020/1044 ja täytäntöönpanoasetuksen (EU) 2020/1208 sisällyttämisestä energiayhteisön säännöstöön annetun ministerineuvoston päätöksen N:o 2021/14/MC-EnC muuttamisesta; (3)päätös 2022/.../MC-EnC tiettyjen energiaan liittyviä tuotteita koskevien delegoitujen asetusten mukauttamisesta ja sisällyttämisestä, uudelleenskaalattujen merkkien sisällyttämisestä energiayhteisön säännöstöön ja delegoitujen asetusten (EU) N:o 1059/2010, (EU) N:o 1060/2010, (EU) N:o 1061/2010, (EU) N:o 1062/2010 ja (EU) 874/2012 ja direktiivin 96/60/EY kumoamisesta;

(4)päätös 2022/.../MC-EnC energiayhteisön perustamissopimuksen liitteen I muuttamisesta ja täytäntöönpanoasetuksen (EU) 2018/2066, täytäntöönpanoasetuksen (EU) 2018/2067 ja direktiivin 2003/87/EY sisällyttämisestä energiayhteisön säännöstöön; (5)menettelyasiakirja 2022/.../MC-EnC talousarvion toteuttamista, henkilöstöä ja palvelukseenottoa koskevien sääntöjen muuttamisesta; (6)menettelyasiakirja 2022/../MC-EnC sopimuksessa tarkoitettua riitojenratkaisua koskevasta työjärjestyksestä 27 päivänä kesäkuuta 2008 annetun menettelyasiakirjan 2008/01/MC-EnC, sellaisena kuin se on muutettuna, muuttamisesta; (7)menettelyasiakirja 2022/.../MC-EnC sihteeristön organisaatiokaavion hyväksymisestä; (8)energiayhteisösopimuksen 91 artiklan 1 kohdan mukaiset päätökset, joilla todetaan sopimuksen rikkominen seuraavissa asioissa: (a)päätös 2022/../MC-EnC Pohjois-Makedonian tasavallan energiayhteisösopimuksen noudattamatta jättämisestä asiassa ECS‑4/22; (b)päätös 2022/…/MC-EnC Kosovon* energiayhteisösopimuksen noudattamatta jättämisestä asiassa ECS‑5/22; (c)päätös 2022/../MC-EnC Bosnia ja Hertsegovinan energiayhteisösopimuksen noudattamatta jättämisestä asiassa ECS‑5/17; energiayhteisösopimuksen 92 artiklan 1 kohdan mukaiset päätökset: (a)päätös 2022/…/MC-EnC toimenpiteiden toteuttamisesta sen johdosta, että Bosnia ja Hertsegovina on syyllistynyt vakavalla ja jatkuvalla tavalla laiminlyönteihin energiayhteisösopimuksen 92 artiklan 1 kohdan mukaisesti asioissa ECS-8/11S, ECS-2/13S ja ECS-6/16S; (b)päätös 2021/12/MC-EnC sen vahvistamisesta, että Serbia on syyllistynyt energiayhteisösopimuksen 92 artiklan 1 kohdassa tarkoitettuihin vakaviin ja jatkuviin laiminlyönteihin asioissa ECS‑10/17S ja ECS‑13/17S. Nyt annettava ehdotus SEUT-sopimuksen 218 artiklan 9 kohdan nojalla annettavaksi päätökseksi koskee unionin puolesta esitettävää kantaa seuraavaan pysyvän korkean tason ryhmän suunniteltuun säädökseen: päätös 2022/.../PHLG-EnC Euroopan parlamentin ja neuvoston asetuksen (EY) N:o 1099/2008 muuttamisesta vuotuisia, kuukausittaisia ja lyhyen aikavälin kuukausittaisia energiatilastoja koskevien päivitysten täytäntöönpanon osalta 28 päivänä tammikuuta 2022 annetun komission asetuksen (EU) 2022/132 mukauttamisesta ja täytäntöönpanosta. Ministerineuvoston ja pysyvän korkean tason ryhmän suunniteltujen säädösten, jäljempänä viitattuna yhdessä ’suunnitellut säädökset’, tarkoituksena on helpottaa energiayhteisösopimuksen tavoitteiden saavuttamista ja Wienissä sijaitsevan energiayhteisön sihteeristön toimintaa. Sihteeristön tehtävänä on muun muassa hallinnollisen tuen antaminen ministerineuvostolle. 2.4.Muut esityslistalla olevat asiat Kattavuuden vuoksi huomautetaan, että ministerineuvoston ja pysyvän korkean tason ryhmän kokousten esityslistalla on suunniteltujen säädösten lisäksi useita muita äänestettäviä asioita: ·energiayhteisön toimia koskeva vuosikertomus; ·päätös 2022/.../MC-EnC vastuuvapauden myöntämisestä energiayhteisön sihteeristön johtajalle. Komissio aikoo kannattaa näiden asioiden hyväksymistä Euroopan unionin puolesta, jos se saa tähän neuvoston ennakkohyväksynnän.

3.Unionin puolesta esitettävä kanta 3.1.Ministerineuvoston suunnitellut säädökset 3.1.1.Päätös 2022/.../MC-EnC asetuksen (EU) 2019/942, asetuksen (EU) 2019/943, asetuksen (EU) 2015/1222, asetuksen (EU) 2016/1719, asetuksen (EU) 2017/2195, asetuksen (EU) 2017/2196 ja asetuksen (EU) 2017/1485 sisällyttämisestä energiayhteisön säännöstöön, energiayhteisön perustamissopimuksen liitteen I muuttamisesta ja ministerineuvoston päätösten N:o 2021/13/MC-EnC ja N:o 2011/02/MC-EnC muuttamisesta sekä alueellisten energiamarkkinoiden yhdentymistä koskevan menettelyasiakirjan hyväksymisestä ministerineuvostossa Marraskuussa 2021 pidetyn ministerineuvoston kokouksen jälkeen ja odotettaessa energiayhteisösopimuksen muutoksia komissio on kehittänyt tiiviissä yhteistyössä sopimuspuolten, energiayhteisön sihteeristön ja EU:n jäsenvaltioiden kanssa nykyisen energiayhteisösopimuksen puitteissa vaihtoehtoisia ratkaisuja sähkömarkkinoiden yhdentymisen toteuttamiseksi, myös energiayhteisösopimuksen asianomaisen osaston mukaisilla sähköalalla toteutettavilla toimenpiteillä. Tältä pohjalta komissio on esittänyt energiayhteisölle ehdotuksen ministerineuvoston päätökseksi seuraavien EU:n säädösten sisällyttämisestä energiayhteisön säännöstöön: –asetus (EU) 2019/943 sähkön sisämarkkinoista –komission asetus (EU) 2015/1222 kapasiteetin jakamisesta ja ylikuormituksen hallinnasta –komission asetus (EU) 2016/1719 pitkän aikavälin kapasiteetin jakamisesta –komission asetus (EU) 2017/2195 sähköjärjestelmän tasehallinnasta –komission asetus (EU) 2017/2196 sähköverkon hätätilasta ja käytönpalautuksesta –komission asetus (EU) 2017/1485 sähkön siirtoverkon käytöstä –asetus (EU) 2019/942 Euroopan unionin energia-alan sääntelyviranomaisten yhteistyöviraston perustamisesta Tähän ehdotukseen sisältyy myös seuraavien ministerineuvoston päätösten muuttaminen, mikä mahdollistaa yhdentyneet sähkömarkkinat sopimuspuolten ja EU:n naapurijäsenvaltioiden välillä: päätökset N:o 2021/13/MC-EnC ja N:o 2011/02/MC-EnC sähkön sisämarkkinoista annetun direktiivin (EU) 2019/944 ja riskeihin varautumisesta annetun asetuksen (EU) 2019/941 sisällyttämisestä energiayhteisön säännöstöön. Tässä yhteydessä komissio on myös esittänyt energiayhteisölle ehdotuksen alueellisten energiamarkkinoiden yhdentymistä koskevaksi ministerineuvoston menettelyasiakirjaksi. Kun tämä menettelyasiakirja on hyväksytty, se sitoisi sekä sopimuspuolia että EU:ta ja mahdollistaisi EU:n virastojen (ACER) ja elinten (Sähkö-ENTSO) valtuuttamisen käsittelemään sopimuspuolten ja EU:n jäsenvaltioiden välisiä rajat ylittäviä kysymyksiä. Komissio aikoo Euroopan unionin puolesta tukea sitä, että energiayhteisön ministerineuvosto hyväksyy päätöksen ja menettelyasiakirjan. 3.1.2.Päätös 2022/.../MC-EnC energiayhteisön perustamissopimuksen liitteen I muuttamisesta ja direktiivin (EU) 2018/2001, direktiivin (EU) 2018/2002, asetuksen (EU) 2018/1999, delegoidun asetuksen (EU) 2020/1044 ja täytäntöönpanoasetuksen (EU) 2020/1208 sisällyttämisestä energiayhteisön säännöstöön annetun ministerineuvoston päätöksen N:o 2021/14/MC-EnC muuttamisesta Energiayhteisön ministerineuvosto vahvisti marraskuussa 2021 vuodelle 2030 asetettuja energiatehokkuuteen, uusiutuviin energialähteisiin ja kasvihuonekaasupäästöihin liittyviä tavoitteita koskevan energiayhteisön oikeudellisen kehyksen yhdeksälle EU:n ulkopuoliselle sopimuspuolelle hyväksymällä keskeiset säädökset, jotka perustuvat EU:n ”Puhdasta energiaa kaikille eurooppalaisille” -säädöspakettiin (vuoden 2018 energiatehokkuusdirektiivi, vuoden 2018 uusiutuvia energialähteitä koskeva direktiivi ja vuoden 2018 hallintoasetus). Näissä säädöksissä ministerineuvosto ei täsmentänyt vuoden 2030 tavoitteita koskevia lukuja. Komissio on esittänyt energiayhteisölle ehdotuksen, jossa vahvistetaan luvut kullekin yhdeksälle EU:n ulkopuoliselle sopimuspuolelle. Näistä luvuista neuvoteltiin sopimuspuolten kanssa useissa kahden- ja monenvälisissä kokouksissa ennen heinäkuussa pidettyä epävirallista ministerineuvoston kokousta, sen aikana ja sen jälkeen. Niissä otetaan huomioon komission aiemmin tänä vuonna tekemän mallintamistutkimuksen tulokset sekä sopimuspuolten omat kansalliset tavoitteet ja suunnitelmat. Ne noudattavat myös ministerineuvoston vuonna 2018 antamia poliittisia suuntaviivoja, joiden mukaan vuoden 2030 tavoitteiden olisi ”oltava sopimuspuolten kannalta yhtä kunnianhimoisia kuin EU:n vuoden 2030 tavoitteet ottaen huomioon asiaankuuluvat sosioekonomiset erot, teknologian kehitys ja Pariisin ilmastosopimus”.

Komissio aikoo tukea päätöksen hyväksymistä Euroopan unionin puolesta. 3.1.3.Päätös 2022/.../MC-EnC tiettyjen energiaan liittyviä tuotteita koskevien delegoitujen asetusten mukauttamisesta ja sisällyttämisestä, uudelleenskaalattujen merkkien sisällyttämisestä energiayhteisön säännöstöön ja delegoitujen asetusten (EU) N:o 1059/2010, (EU) N:o 1060/2010, (EU) N:o 1061/2010, (EU) N:o 1062/2010 ja (EU) 874/2012 ja direktiivin 96/60/EY kumoamisesta Komissio on esittänyt energiayhteisölle ehdotuksen seuraavien EU:n säädösten sisällyttämisestä energiayhteisön säännöstöön: -delegoitu asetus (EU) 2019/2013 elektronisten näyttöjen energiamerkinnästä -delegoitu asetus (EU) 2019/2014 kotitalouksien pyykinpesukoneiden ja kotitalouksien kuivaavien pyykinpesukoneiden energiamerkinnästä -delegoitu asetus (EU) 2019/2015 valonlähteiden energiamerkinnästä -delegoitu asetus (EU) 2019/2016 kylmäsäilytyslaitteiden energiamerkinnästä -delegoitu asetus (EU) 2019/2017 kotitalouksien astianpesukoneiden energiamerkinnästä -komission delegoitu asetus (EU) 2021/340 delegoitujen asetusten (EU) 2019/2013, (EU) 2019/2014, (EU) 2019/2015, (EU) 2019/2016, (EU) 2019/2017 ja (EU) 2019/2018 muuttamisesta elektronisten näyttöjen, kotitalouksien pyykinpesukoneiden ja kotitalouksien kuivaavien pyykinpesukoneiden, valonlähteiden, kylmäsäilytyslaitteiden, kotitalouksien astianpesukoneiden ja suoran myyntitoiminnon kylmäsäilytyslaitteiden energiamerkintävaatimusten osalta Ehdotuksella sisällytetään uudelleenskaalatut merkit energiayhteisön säännöstöön ja kumotaan delegoidut asetukset (EU) N:o 1059/2010, (EU) N:o 1060/2010, (EU) N:o 1061/2010, (EU) N:o 1062/2010 ja (EU) 874/2012 ja direktiivi 96/60/EY. Uusilla säännöillä varmistetaan yhdenmukaistettu ja vakaa sääntelykehys valmistajille ja ennen kaikkea lisätään läpinäkyvyyttä kaikkien kuluttajien kannalta, kun EU:n jäsenvaltiot ja sopimuspuolet käyttävät samanlaisia energiamerkintäasteikkoja. Komissio aikoo tukea päätöksen hyväksymistä Euroopan unionin puolesta. 3.1.4.Päätös 2022/.../MC-EnC energiayhteisön perustamissopimuksen liitteen I muuttamisesta ja täytäntöönpanoasetuksen (EU) 2018/2066, täytäntöönpanoasetuksen (EU) 2018/2067 ja direktiivin 2003/87/EY sisällyttämisestä energiayhteisön säännöstöön Marraskuussa 2021 kokoontunut ministerineuvosto hyväksyi sopimuspuolten hiilestä irtautumista koskevan etenemissuunnitelman. Se on poliittinen asiakirja, jossa hahmotellaan hiilestä irtautumiseen tähtäävän lainsäädännön hyväksymisen, kansallisen lainsäädännön osaksi saattamisen ja täytäntöönpanon vaiheet, jotta sopimuspuolet voivat edetä kohti vuoteen 2030 ja vuosisadan puoliväliin ulottuvien hiilestä irtautumista koskevien tavoitteiden saavuttamista. Hiilestä irtautumista koskevassa etenemissuunnitelmassa keskityttiin ensi kädessä hallintoasetukseen, uusiutuvia energialähteitä koskevaan direktiiviin ja energiatehokkuusdirektiiviin. Kaikki nämä kolme säädöstä hyväksyttiin energiayhteisön ministerikokouksessa marraskuussa 2021, ja komissio on esittänyt energiayhteisölle ehdotuksen kutakin sopimuspuolta koskevien lukujen vahvistamiseksi (ks. edellä kohta 3.1.3). Seuraavassa vaiheessa energiayhteisön säännöstöön sisällytetään teknisemmät säädökset, jotka muodostavat tarvittavan perustan sellaisen hiilen hinnoittelupolitiikan täytäntöönpanolle, joka soveltuisi myös päästökauppajärjestelmään.

Sen vuoksi komissio on esittänyt hiilestä irtautumista koskevan etenemissuunnitelman mukaisesti ministerineuvostolle ehdotuksen päästöjen tarkkailuun, raportointiin ja todentamiseen liittyvien toimenpiteiden hyväksymisestä sekä sellaisten EU:n päästökauppajärjestelmän valikoitujen säännösten hyväksymisestä, jotka ovat tarpeen, jotta tarkkailu-, raportointi- ja todentamislainsäädäntö olisi sopimuspuolten kannalta järkevä. Niihin ei liity hiilen hinnoittelua. Komissio aikoo tukea päätöksen hyväksymistä Euroopan unionin puolesta. 3.1.5.Menettelyasiakirja 2022/.../MC-EnC talousarvion toteuttamista, henkilöstöä ja palvelukseenottoa koskevien sääntöjen muuttamisesta Energiayhteisön sihteeristö on tiiviissä yhteistyössä komission kanssa esittänyt energiayhteisölle ehdotuksen ministerineuvoston menettelyasiakirjaksi, jolla muutetaan seuraavia säädöksiä: –menettelyasiakirja N:o 2006/03/MC-EnC talousarvion hyväksymisessä ja toteuttamisessa sekä tilintarkastuksessa, tilinpäätöksen esittämisessä ja valvonnassa noudatettavista energiayhteisön menettelyistä –menettelyasiakirja N:o 2009/04/MC-EnC, annettu 18. joulukuuta 2007, energiayhteisön henkilöstösäännöistä, sellaisena kuin se on muutettuna menettelyasiakirjalla N:o 2009/04/MC-EnC ja –menettelyasiakirja N:o 2006/02/MC-EnC energiayhteisön sihteeristön henkilöstön palkkaamista, työoloja ja maantieteellisesti tasapainoista jakautumista koskevien sääntöjen hyväksymisestä, sellaisena kuin se on muutettuna menettelyasiakirjalla N:o 2016/01/MC-EnC Näillä muutoksilla pyritään parantamaan energiayhteisön sihteeristön työskentelymenetelmiä avoimuuden, tehokkuuden ja vastuuvelvollisuuden osalta. Ne selkeyttävät energiayhteisön talousarviosääntöjä monilta osin, kuten avustuksina ja sopimuksin myönnettävän energiayhteisön ulkoisen rahoituksen käsittelyä, vuotuista työohjelmaa, energiayhteisön sihteeristön henkilöstötaulukkoa ja organisaatiokaaviota, määrärahasiirtoja, kirjanpitotoimintoa ja talousarvion toteuttamisen sisäistä valvontaa energiayhteisön sihteeristössä sekä budjettikomitean ja ulkoisten tilintarkastajien tehtäviä. Energiayhteisön henkilöstö- ja palvelukseenottosääntöjä muutetaan johtajan toimikauden osalta siten, että enimmäiskestoksi määritellään kaksi toimikautta, joista kumpikin on viiden vuoden mittainen. Lisäksi määritellään apulaisjohtajan asema. Komissio aikoo tukea päätöksen hyväksymistä Euroopan unionin puolesta. 3.1.6.Menettelyasiakirja 2022/../MC-EnC sopimuksessa tarkoitettua riitojenratkaisua koskevasta työjärjestyksestä 27 päivänä kesäkuuta 2008 annetun menettelyasiakirjan 2008/01/MC-EnC, sellaisena kuin se on muutettuna, muuttamisesta Energiayhteisön sihteeristö on tiiviissä yhteistyössä komission kanssa esittänyt energiayhteisölle ehdotuksen riitojenratkaisua koskevien sääntöjen muuttamisesta neuvoa-antavan komitean osalta. Komitea koostuu viidestä korkean tason jäsenestä ja se antaa lausuntoja energiayhteisön sihteeristön energiayhteisösopimuksen 90 artiklan mukaisesti esittämistä perustelluista pyynnöistä. Ehdotetuilla muutoksilla otetaan käyttöön säännös komitean jäsenille energiayhteisön talousarviosta maksettavista korvauksista ja palkkioista. Toinen muutos koskee määräaikoja, joihin mennessä asiakirjat on toimitettava ministerineuvoston hyväksyttäviksi. Nämä muutokset antavat EU:lle ja sopimuspuolille enemmän aikaa toteuttaa sisäiset hyväksymismenettelynsä ennen institutionaalisia kokouksia. Komissio aikoo tukea päätöksen hyväksymistä Euroopan unionin puolesta. 3.1.7.Menettelyasiakirja 2022/.../MC-EnC sihteeristön organisaatiokaavion hyväksymisestä Energiayhteisön sihteeristö on esittänyt ministerineuvostolle ehdotuksen energiayhteisön sihteeristön uuden organisaatiokaavion hyväksymisestä, koska nykyisin sovellettava organisaatiokaavio on peräisin vuodelta 2007 ja se olisi saatettava ajan tasalle. Ehdotetulla uudella organisaatiokaaviolla pyritään vastaamaan sopimuspuolten ja EU:n tarpeisiin. Siksi komissio aikoo kannattaa menettelyasiakirjan hyväksymistä Euroopan unionin puolesta.

3.1.8.Energiayhteisösopimuksen 91 artiklan 1 kohdan mukaiset päätökset, joilla todetaan sopimuksen rikkominen seuraavissa asioissa: Riitojenratkaisumenettelyt on vahvistettu sopimuksessa tarkoitettua riitojenratkaisua koskevan työjärjestyksen III osaston 1 luvussa ja IV osaston 1 luvussa. (a)Päätös 2022/../MC-EnC Pohjois-Makedonian tasavallan energiayhteisösopimuksen noudattamatta jättämisestä asiassa ECS-4/22 Ministerineuvoston päätöksen 2018/10/MC-EnC 1 artiklan mukaan sopimuspuolten oli saatettava REMIT-asetus osaksi kansallista lainsäädäntöään viimeistään 29. marraskuuta 2019 ja pantava se täytäntöön viimeistään 29. toukokuuta 2020. Päätöksen 1 artiklan 3 kohdassa edellytetään, että sopimuspuolet ilmoittavat energiayhteisön sihteeristölle toimenpiteistä, joilla päätös saatetaan osaksi kansallista lainsäädäntöä, ja näihin toimenpiteisiin myöhemmin tehdyistä muutoksista kahden viikon kuluessa tällaisten toimenpiteiden hyväksymisestä. Energiayhteisösopimuksen 6 artiklassa osapuolille asetetaan yleinen velvoite toteuttaa kaikki toimenpiteet, jotka ovat aiheellisia energiayhteisösopimuksesta johtuvien velvoitteiden täyttämisen varmistamiseksi. Energiayhteisösopimuksen 89 artiklassa edellytetään, että osapuolet panevat niille osoitetut päätökset täytäntöön kansallisessa oikeusjärjestyksessään kyseisessä päätöksessä asetetussa määräajassa. Pohjois-Makedonian määräaika toteuttaa toimenpiteitä edellä mainittujen velvoitteiden noudattamiseksi päättyi 29. marraskuuta 2019, mutta tällaisia toimenpiteitä ei ole tähän mennessä hyväksytty, joten energiayhteisön sihteeristö esitti 14. heinäkuuta 2022 ministerineuvostolle perustellun pyynnön Pohjois-Makedonian tasavaltaa vastaan, koska se ei ollut saattanut asetusta (EU) N:o 1227/2011 (REMIT-asetus) osaksi kansallista lainsäädäntöään 29. marraskuuta 2019 mennessä eikä ollut ilmoittanut näistä toimenpiteistä energiayhteisön sihteeristölle. Ministerineuvostoa pyydetään hyväksymään päätös, jossa todetaan, että Pohjois-Makedonian tasavalta ei ole noudattanut energiayhteisösopimuksen 6 ja 89 artiklaa eikä ministerineuvoston päätöksen 2018/10/MC-EnC 1 artiklan 1 ja 3 kohtaa, koska se ei ollut 29. marraskuuta 2019 mennessä hyväksynyt ja soveltanut energian tukkumarkkinoiden eheydestä ja tarkasteltavuudesta annetun asetuksen (EU) N:o 1227/2011, sellaisena kuin se on mukautettuna ja hyväksyttynä ministerineuvoston päätöksellä 2018/10/MC-EnC, noudattamisen edellyttämiä lakeja, asetuksia ja hallinnollisia määräyksiä eikä ilmoittanut kyseisistä toimenpiteistä viipymättä energiayhteisön sihteeristölle. Energiayhteisön neuvoa-antava komitea ei ole vielä antanut lausuntoaan. Kun otetaan huomioon perustellussa pyynnössä esitetyt tosiseikat ja perustelut, ministerineuvostossa unionin puolesta esitettävänä kantana pitäisi olla, että päätös, jolla vahvistetaan sopimuksen noudattamatta jättäminen asiassa ECS-4/22, hyväksytään edellyttäen, että energiayhteisön neuvoa-antava komitea antaa ajoissa – eli ennen ministerineuvoston kokousta – lausunnon, jossa tuetaan energiayhteisön sihteeristön päätelmiä. (b)Päätös 2022/…/Mc-EnC Kosovon* energiayhteisösopimuksen noudattamatta jättämisestä asiassa ECS-5/22 Tiettyjen julkisten ja yksityisten hankkeiden ympäristövaikutusten arvioinnista annetun direktiivin 2011/92/EU muuttamisesta annettu direktiivi 2014/52/EU sisällytettiin energiayhteisön säännöstöön ministerineuvoston päätöksellä 2016/12/MC-EnC. Päätöksen 2 artiklan mukaan sopimuspuolten oli saatettava direktiivi 2014/52/EU osaksi kansallista lainsäädäntöään viimeistään 1. tammikuuta 2019, lukuun ottamatta säännöksiä, joissa viitataan direktiiveihin, jotka eivät kuulu energiayhteisösopimuksen 16 artiklan soveltamisalaan, ja toimitettava päätöksen soveltamisalaan kuuluvista kysymyksistä antamansa keskeiset kansalliset säännökset kirjallisina energiayhteisön sihteeristölle. Kosovon* määräaika toteuttaa toimenpiteitä edellä mainittujen velvoitteiden noudattamiseksi päättyi 1. tammikuuta 2019, mutta tällaisia toimenpiteitä ei ole tähän mennessä hyväksytty, joten energiayhteisön sihteeristö esitti 14. heinäkuuta 2022 ministerineuvostolle perustellun pyynnön Kosovoa* vastaan, koska se ei ollut saattanut direktiiviä 2014/52/EU osaksi kansallista lainsäädäntöään 1. tammikuuta 2019 mennessä ja oli näin jättänyt noudattamatta energiayhteisösopimuksen 6 ja 89 artiklaa ja ministerineuvoston päätöksen 2016/12/MC-EnC 2 artiklaa. Ministerineuvostoa pyydetään hyväksymään päätös, jossa todetaan, että Kosovo* ei ole noudattanut energiayhteisösopimuksen 6 ja 89 artiklaa eikä ministerineuvoston päätöksen 2016/12/MC-EnC 2 artiklaa, koska se ei ollut 1. tammikuuta 2019 mennessä hyväksynyt ja soveltanut tiettyjen julkisten ja yksityisten hankkeiden ympäristövaikutusten arvioinnista annetun direktiivin 2011/92/EU muuttamisesta annetun direktiivin 2014/52/EU, sellaisena kuin se on mukautettuna ja hyväksyttynä ministerineuvoston päätöksellä 2016/12/MC-EnC, noudattamisen edellyttämiä lakeja, asetuksia ja hallinnollisia määräyksiä eikä ilmoittanut kyseisistä toimenpiteistä viipymättä energiayhteisön sihteeristölle. Energiayhteisön neuvoa-antava komitea ei ole vielä antanut lausuntoaan. Kun otetaan huomioon perustellussa pyynnössä esitetyt tosiseikat ja perustelut, ministerineuvostossa unionin puolesta esitettävänä kantana pitäisi olla, että päätös, jolla vahvistetaan sopimuksen noudattamatta jättäminen asiassa ECS-5/22, hyväksytään edellyttäen, että energiayhteisön neuvoa-antava komitea antaa ajoissa – eli ennen ministerineuvoston kokousta – lausunnon, jossa tuetaan energiayhteisön sihteeristön päätelmiä. (c)Päätös 2021/02/MC-EnC Bosnia ja Hertsegovinan energiayhteisösopimuksen noudattamatta jättämisestä asiassa ECS-5/17 Energiayhteisön sihteeristö lähetti 16. tammikuuta 2018 Bosnia ja Hertsegovinalle menettelyn aloittamiskirjeen riitojenratkaisua koskevan työjärjestyksen 12 artiklan mukaisesti. Tässä kirjeessä energiayhteisön sihteeristö katsoi alustavasti, että Bosnia ja Hertsegovina ei ollut noudattanut energiayhteisösopimuksen mukaisia velvoitteitaan seuraavilta osin: –se ei ollut saattanut osaksi kansallista lainsäädäntöään sähködirektiivin 2009/72/EY 26 artiklan 2 kohdan d alakohdan vaatimuksia, joiden mukaan Bosnia ja Hertsegovinan federaatiossa on oltava sääntöjen noudattamista koskeva ohjelma ja ohjelman seurannasta vastaava toimihenkilö säännöstössä asetettuun määräaikaan eli 1. tammikuuta 2015 mennessä; –se ei ollut saattanut osaksi kansallista lainsäädäntöään sähkön jakeluverkonhaltijoiden oikeudellista ja toiminnallista eriyttämistä koskevaa direktiivin 2009/72/EY 26 artiklaa Serbitasavallassa samassa määräajassa; ja –se ei ollut säädetyssä määräajassa toteuttanut kansallisia toimenpiteitä Elektropriveda BiH d.d. Sarajevon, Elektropriveda HZHB d.d Mostarin ja Elektropriveda BiH d.d. Sarajevon eriyttämiseksi oikeudellisesti ja toiminnallisesti. Toisessa vaiheessa 11. marraskuuta 2020 energiayhteisön sihteeristö lähetti Bosnia ja Hertsegovinalle energiayhteisösopimuksen 90 artiklan mukaisen perustellun lausunnon, koska se ei ollut saattanut osaksi kansallista lainsäädäntöään ja pannut täytäntöön oikeudellista ja toiminnallista eriyttämistä koskevia vaatimuksia direktiivin 2009/72/EY 26 artiklan vaatimusten mukaisesti. Bosnia ja Hertsegovinaa pyydettiin korjaamaan perustellussa lausunnossa havaitut energiayhteisösopimuksen noudattamatta jättämistä koskevat ongelmat kahden kuukauden kuluessa.

Koska Bosnia ja Hertsegovina ei korjannut energiayhteisön sihteeristön toteamia rikkomisia, jotka liittyvät jakeluverkonhaltijoiden eriyttämiseen direktiivin 2009/72/EY 26 artiklan vaatimusten mukaisesti, energiayhteisön sihteeristö esitti 27. toukokuuta 2021 ministerineuvostolle perustellun pyynnön asiassa ECS-5/17. Päätösluonnos sisällytettiin ministerineuvoston esityslistalle jo vuonna 2021, mutta sitä ei hyväksytty, koska energiayhteisön neuvoa-antava komitea ei ollut antanut lausuntoa. Neuvoa-antavaa komiteaa pyydettiin 7. kesäkuuta 2021 antamaan lausunto, jota se ei ollut vielä tehnyt. Sen vuoksi tämä päätösehdotus sisällytetään uudelleen ministerineuvoston vuoden 2022 esityslistalle. Kun otetaan huomioon perustellussa pyynnössä esitetyt tosiseikat ja perustelut, ministerineuvostossa unionin puolesta esitettävänä kantana pitäisi olla, että päätös, jolla vahvistetaan sopimuksen noudattamatta jättäminen asiassa ECS-5/17, hyväksytään edellyttäen, että energiayhteisön neuvoa-antava komitea antaa ajoissa – eli ennen ministerineuvoston kokousta – lausunnon, jossa tuetaan energiayhteisön sihteeristön päätelmiä. 3.1.10 Energiayhteisösopimuksen 92 artiklan 1 kohdan mukaiset päätökset (a)Päätös 2022/…/MC-EnC toimenpiteiden toteuttamisesta sen johdosta, että Bosnia ja Hertsegovina on syyllistynyt vakavalla ja jatkuvalla tavalla laiminlyönteihin energiayhteisösopimuksen 92 artiklan 1 kohdan mukaisesti asioissa ECS-8/11S, ECS-2/13S ja ECS-6/16S Energiayhteisön sihteeristö pyytää ministerineuvostoa jatkamaan Bosnia ja Hertsegovinalle päätöksen 2015/10/MC-EnC 2 artiklalla asioissa ECS-8/11S, ECS-2/13S ja ECS-6/16S määrättyjen toimenpiteiden voimassaoloa kahdella vuodella sen jälkeen, kun ministerineuvosto hyväksyy päätöksen joulukuussa. Tämä on jatkoa ministerineuvoston vuonna 2020 tekemälle päätökselle (2020/02/MC-EnC, 29. joulukuuta 2020), jolla toimenpiteitä jatkettiin vuoden 2022 lopussa pidettävään ministerineuvoston kokoukseen saakka. Toimenpiteet ovat seuraavat: Bosnia ja Hertsegovinalta on pidätetty oikeus osallistua äänestyksiin, jotka koskevat energiayhteisösopimuksen V osaston VI luvun (Talousarvio) nojalla hyväksyttäviä toimenpiteitä ja menettelyasiakirjoja, sekä pidätetty kaikkien energiayhteisön järjestämien kokousten osalta korvaussääntöjensä soveltaminen Bosnia ja Hertsegovinan edustajiin kahdeksi vuodeksi. Ministerineuvosto tarkastelee vuoden 2023 toisella puoliskolla pidettävässä kokouksessaan sihteeristön raportin perusteella näiden toimenpiteiden vaikuttavuutta sekä tarvetta pitää ne voimassa. Kun otetaan huomioon pyynnössä esitetyt tosiseikat ja perustelut, ministerineuvostossa unionin puolesta esitettävänä kantana pitäisi olla, että hyväksytään vakavan ja jatkuvan laiminlyönnin johdosta toteutettujen toimenpiteiden ehdotettu jatkaminen asioissa ECS-8/11S, ECS-2/13S ja ECS-6/16S. (b)Päätös 2021/12/MC-EnC sen vahvistamisesta, että Serbia on syyllistynyt energiayhteisösopimuksen 92 artiklan 1 kohdassa tarkoitettuihin vakaviin ja jatkuviin laiminlyönteihin asioissa ECS-10/17S ja ECS-13/17S Tämä päätös esitetään uudelleen, koska sitä ei hyväksytty viime vuonna. Tämä johtui siitä, että ministerineuvostossa ei päästy asiassa yksimielisyyteen. Asia ECS-10/17S koskee eriyttämistä ja sertifiointia koskevien kolmannen energiapaketin sääntöjen rikkomista. Siirtoverkonhaltijoiden eriyttäminen on yksi kolmannessa energiapaketissa vahvistetuista keskeisistä käsitteistä. Se edellyttää energiansiirtotoimintojen tosiasiallista erottamista tuotanto- ja toimitusintresseistä. Kolmannesta maasta olevan henkilön tai henkilöiden määräysvallassa olevan siirtoverkonhaltijan sertifiointiin sovelletaan direktiivin 2009/73/EY 11 artiklaa. Direktiivin 2009/73/EY 10 artiklassa säädetään, että ennen kuin yritys hyväksytään ja nimetään siirtoverkonhaltijaksi, se on sertifioitava. Sertifiointi edellyttää, että yritys noudattaa kolmannen energiapaketin eriyttämisvaatimuksia eli direktiivin 2009/73/EY 9 artiklaa. Direktiivi 2009/73/EY ja asetus (EY) N:o 715/2009 sisällytettiin energiayhteisön säännöstöön ministerineuvoston 6. lokakuuta 2011 tekemällä päätöksellä 2011/02/MC-EnC. Energiayhteisön sihteeristö totesi, että sertifioimalla Yugorosgaz-Transportin ISO-mallin mukaisesti Serbian tasavalta on jättänyt noudattamatta direktiivin 2009/73/EY 10 artiklan, 14 artiklan 2 kohdan a, b ja d alakohdan ja 15 ja 11 artiklan sekä asetuksen (EY) N:o 715/2009 24 artiklan mukaiset velvollisuutensa sellaisina kuin ne on sisällytetty energiayhteisön säännöstöön. Ministerineuvosto totesi vuonna 2019 päätöksessään 2019/02/MC-EnC, ettei Serbian tasavalta ole noudattanut direktiivistä 2009/73/EY ja asetuksesta (EY) N:o 715/2009 johtuvia velvoitteitaan. Asiassa ECS-13/17S on kyse siitä, että Srbijagas on perusteettomasti sulkenut Horgošin syöttökohdan direktiivin 2009/73/EY ja asetuksen (EY) N:o 715/2009 mukaisesti vaadittujen kolmansien osapuolten rajoittamattoman ja syrjimättömän pääsyn ja avointen kapasiteetin jakomenettelyjen ulkopuolelle. Energiayhteisön neuvoa-antava komitea vahvisti 25. tammikuuta 2021 energiayhteisön sihteeristön perustellussa pyynnössä esittämän kannan, jonka mukaan tällaiselle poissulkemiselle ei ole pätevää perustetta, mistä syystä Serbia rikkoo energiayhteisön lainsäädäntöä. Ministerineuvosto vahvisti 30. huhtikuuta 2021 energiayhteisön sihteeristön esittämän perustellun pyynnön ja noudatti neuvoa-antavan komitean lausuntoa tekemällä kirjallisella menettelyllä päätöksen energiayhteisösopimuksen mukaisten velvoitteiden noudattamatta jättämisestä Serbiassa. Ministerineuvosto totesi, että Serbia on rikkonut direktiivin 2009/73/EY 32 artiklaa sekä asetuksen (EY) N:o 715/2009 16 artiklaa ja siten energiayhteisösopimuksen 6, 10 ja 11 artiklaa. Päätöksen mukaan Serbian on toteutettava kaikki tarvittavat toimenpiteet havaitun laiminlyönnin korjaamiseksi ja varmistaakseen energiayhteisön lainsäädännön noudattamisen viipymättä.

Energiayhteisön sihteeristö esitti 24. syyskuuta 2021 ministerineuvostolle energiayhteisösopimuksen 92 artiklan 1 kohdan nojalla pyynnön sekä asiassa ECS-10/17S että asiassa ECS-13/17S ja pyysi ministerineuvostolta päätöstä siitä, että koska Serbian tasavalta ei ole pannut täytäntöön ministerineuvoston päätöksiä 2019/02/MC-EnC ja 2021/1/MC-EnC eikä siten korjannut niissä todettuja rikkomisia, kyseessä on energiayhteisösopimuksen 92 artiklan 1 kohdassa tarkoitettu vakava ja jatkuva laiminlyönti. Ministerineuvostoa pyydetään toteamaan seuraavaa: 1. Koska Serbian tasavalta ei ole pannut täytäntöön ministerineuvoston päätöksiä 2019/02/MC-EnC ja 2021/01/MC-EnC eikä niin ollen korjannut niissä todettuja rikkomisia, kyseessä on energiayhteisösopimuksen 92 artiklan 1 kohdassa tarkoitettu vakava ja jatkuva laiminlyönti. 2. Serbian tasavallan on toteutettava yhteistyössä energiayhteisön sihteeristön kanssa kaikki tarvittavat toimenpiteet ministerineuvoston päätöksissä 2019/02/MC-EnC ja 2021/01/MC-EnC yksilöityjen rikkomisten korjaamiseksi ja raportoitava toteutetuista täytäntöönpanotoimista ministerineuvostolle vuonna 2023. 3. Energiayhteisön sihteeristöä pyydetään valvomaan, että Serbian tasavallan toteuttamat toimenpiteet ovat energiayhteisön säännöstön mukaisia. Jos rikkomisia ei ole korjattu 1. heinäkuuta 2023 mennessä, energiayhteisön sihteeristöä pyydetään aloittamaan menettely energiayhteisösopimuksen 92 artiklan mukaisten toimenpiteiden määräämiseksi. Kun otetaan huomioon energiayhteisön sihteeristön pyynnössä esitetyt tosiseikat ja perustelut, ministerineuvostossa unionin puolesta esitettävänä kantana pitäisi olla, että hyväksytään päätös, jolla vahvistetaan vakavan ja jatkuvan laiminlyönnin toteaminen asioissa ECS-10/17S ja ECS-13/17S. 3.2.Pysyvän korkean tason ryhmän suunniteltu säädös Päätös 2022/.../PHLG-EnC Euroopan parlamentin ja neuvoston asetuksen (EY) N:o 1099/2008 muuttamisesta vuotuisia, kuukausittaisia ja lyhyen aikavälin kuukausittaisia energiatilastoja koskevien päivitysten täytäntöönpanon osalta 28 päivänä tammikuuta 2022 annetun komission asetuksen (EU) 2022/132 mukauttamisesta ja täytäntöönpanosta Komissio on antanut energiatilastojen alalla asetuksen (EU) 2022/132 energiatilastoista annetun Euroopan parlamentin ja neuvoston asetuksen (EY) N:o 1099/2008 muuttamisesta vuotuisia, kuukausittaisia ja lyhyen aikavälin kuukausittaisia energiatilastoja koskevien päivitysten täytäntöönpanon osalta. Asetus (EY) N:o 1099/2008, joka on jo osa energiayhteisön säännöstöä, olisi muutettava vastaavasti. Sen vuoksi komissio on esittänyt ehdotuksen pysyvän korkean tason ryhmän päätökseksi asetuksen (EU) 2022/132 sisällyttämisestä energiayhteisön säännöstöön. Asetuksella (EU) 2022/132 käyttöön otetuilla muutoksilla tuetaan energiaunionia ja vihreän kehityksen ohjelmaa asettamalla uusia vaatimuksia tietopuutteiden täyttämiseksi. Uudet vaatimukset koskevat muun muassa hajautettua sähköntuotantoa aloittain, energian loppukulutuksen jakautumista palvelualoilla ja liikenteessä, uusiutuvien energialähteiden muuta kuin energiakäyttöä, vetyä, energian varastointia (akut), sähköntuotantoa ja kapasiteettia koskevia uusia tietoja, aurinkosähköä koskevien tietojen yksityiskohtaista erittelyä, lämpöpumppuja koskevia tietoja, datakeskusten energiankulutusta sekä vuosittaisen tiedonkeruun oikea-aikaisuuden parantamista ja tietojen toimittamista energiataseiden ja indikaattoreiden arvioimiseksi kuuden kuukauden kuluttua kunkin vuoden lopusta. Komissio aikoo tukea päätöksen hyväksymistä Euroopan unionin puolesta. 4.Oikeusperusta 4.1.Menettelyllinen oikeusperusta 4.1.1.Periaatteet Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”. Ilmaisu ”säädökset, joilla on oikeusvaikutuksia”, kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”. 4.1.2.Soveltaminen käsiteltävänä olevassa asiassa Ministerineuvosto ja pysyvä korkean tason ryhmä ovat sopimuksella eli energiayhteisösopimuksella perustettuja elimiä. Säädökset, jotka ministerineuvoston ja pysyvän korkean tason ryhmän on määrä antaa, ovat säädöksiä, joilla on oikeusvaikutuksia. Suunniteltu säädös on sitova kansainvälisen oikeuden nojalla energiayhteisösopimuksen 76 artiklan mukaisesti, jonka mukaan päätös sitoo oikeudellisesti niitä, joille se on osoitettu.

Suunnitelluilla säädöksillä ei täydennetä eikä muuteta sopimuksen institutionaalisia rakenteita. Sen vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta. 4.2.Aineellinen oikeusperusta 4.2.1.Periaatteet SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta esitettävä kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on ainoastaan liitännäinen, SEUT-sopimuksen 218 artiklan 9 kohdan nojalla annettavalla päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää. 4.2.2.Soveltaminen käsiteltävänä olevassa asiassa Suunnitellun säädöksen pääasiallinen tarkoitus ja sisältö liittyvät energiaan. Sen vuoksi ehdotetun päätöksen aineellinen oikeusperusta on SEUT-sopimuksen 194 artikla. 4.3.Päätelmä Ehdotetun päätöksen oikeusperustana tulisi olla SEUT-sopimuksen 194 artikla yhdessä SEUT-sopimuksen 218 artiklan 9 kohdan kanssa. 2022/0415 (NLE) Ehdotus NEUVOSTON PÄÄTÖS energiayhteisön ministerineuvoston ja energiayhteisön pysyvän korkean tason ryhmän kokouksissa (Wien, Itävalta, 14.–15. joulukuuta 2022) Euroopan unionin puolesta esitettävästä kannasta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 194 artiklan yhdessä 218 artiklan 9 kohdan kanssa, ottaa huomioon Euroopan komission ehdotuksen, sekä katsoo seuraavaa: (1)Unioni teki energiayhteisön perustamissopimuksen, jäljempänä ’energiayhteisösopimus’, 29 päivänä toukokuuta 2006 tehdyllä neuvoston päätöksellä 2006/500/EY, ja se tuli voimaan 1 päivänä heinäkuuta 2006. (2)Energiayhteisösopimuksen 47 ja 76 artiklan mukaan ministerineuvosto voi hyväksyä toimenpiteitä, jotka ovat muodoltaan päätöksiä tai suosituksia. (3)Ministerineuvosto aikoo hyväksyä 15 päivänä joulukuuta 2022 pidettävässä 20. istunnossaan joukon säädöksiä, jotka luetellaan tämän päätöksen liitteessä I.